Document ID: 31982L0532

ΟΔΗΓΙΑ ΤΟΥ ΣΥΜΒΟΥΛΙΟΥ της 19ης Ιουλίου 1982 περί τροποποιήσεως της οδηγίας 71/118/ΕΟΚ περί των υγειονομικών προβλημάτων στον τομέα των συναλλαγών νωπών κρεάτων πουλερικών
(82/532/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητας, και ιδίως τα άρθρα 43 και 100,
την πρόταση της Επιτροπής (1),
(1) ΕΕ αριθ. C 65 της 9.3.1979, σ. 5, και
ΕΕ αριθ. C 97 της 29.4.1981, σ. 12.
τη γνώμη του Ευρωπαϊκού Κοινοβουλίου (2),
(2) ΕΕ αριθ. C 140 της 5.6.1979, σ. 180.
ΕΕ αριθ. C 234 της 14.9.1981, σ. 99, και
ΕΕ αριθ. C 87 της 5.4.1982, σ. 116.
τη γνώμη της Οικονομικής και Κοινωνικής Επιτροπής (3),
(3) ΕΕ αριθ. C 247 της 1.10.1979, σ. 16.
ΕΕ αριθ. C 230 της 10.9.1981, σ. 24. και
ΕΕ αριθ. C 252 της 2.10.1981, σ. 11.
Εκτιμώντας:
ότι στις 19 Μαρτίου 1981 διαβιβάστηκε στο Συμβούλιο πρόταση της Επιτροπής με σκοπό την τροποποίηση ορισμένων διατάξεων της οδηγίας 71/118/ΕΟΚ του Συμβουλίου της 15ης Φεβρουαρίου 1971 περί των υγειονομικών προβλημάτων στον τομέα των συναλλαγών νωπών κρεάτων πουλερικών (4), όπως τροποποιήθηκε τελευταία από την οδηγία 81/578/ΕΟΚ (5) ότι η πρόταση αυτή αποσκοπεί κυρίως στην τροποποίηση και διασαφήνιση των κανόνων επιθεωρήσεως, στην επίλυση του προβλήματος χρηματοδοτήσεως των δαπανών της επιθεωρήσεως και στην παράταση της ημερομηνίας λήξεως της παρεκκλίσεως, που αναφέρεται στο άρθρο 16α υπό α τρίτη περίπτωση, σχετικά με τη σφαγή και τον εκσπλαχνισμό των πουλερικών, για να παραταθεί αυτή η παρέκκλιση από τις 15 Αυγούστου 1981 μέχρι τις 15 Αυγούστου 1986, επειδή η παραγωγή απεντερωμένων διά της αμάρας πουλερικών (ιffilιs) είναι ακόμα σημαντική σε ορισμένα κράτη μέλη
(4) ΕΕ αριθ. L 55 της 8.3.1971, σ. 23.
(5) ΕΕ αριθ. L 209 της 29.7.1981, σ. 35.
ότι η οδηγία 71/118/ΕΟΚ περιόρισε ιδίως τη χρήση της μεθόδου ψύξεως των νωπών κρεάτων πουλερικών δι’εμβαπτίσεως εντός του ύδατος, πραγματοποιουμένης σύμφωνα με τις διατάξεις της οδηγίας αυτής, στα σφάγια πουλερικών που μετά την ψύξη υποβάλλονται αμέσως σε κατάψυξη ή σε βαθεία κατάψυξη ότι η οδηγία αυτή παρέχει στα κράτη μέλη τη δυνατότητα παροχής παρεκκλίσεων από την παραπάνω διάταξη ότι οι παρασχεθείσες παρεκκλίσεις λήγουν στις 15 Αυγούστου 1982
ότι, εξάλλου, στις 14 Φεβρουαρίου 1979 διαβιβάστηκε στο Συμβούλιο πρόταση της Επιτροπής για την επέκταση της χρησιμοποίησης της προαναφερθείσας μεθόδου ψύξεως στα σφάγια που προορίζονται για το εμπόριο υπό κατάσταση ψύξεως
ότι, ενόψει της καταστάσεως των εργασιών για τις διάφορες αυτές προτάσεις, είναι αναγκαίο να παραταθεί προσωρινά η ημερομηνία λήξεως των προαναφερθεισών παρεκκλίσεων, μέχρις ότου υπάρξει κοινοτική ρύθμιση για το κόστος των επιθεωρήσεων που προκύπτει από την οδηγία 71/118/ΕΟΚ, για τον καθορισμό των ιδιαίτερων συνθηκών υγιεινής υπό τις οποίες η λεγόμενη «κατ’αντίθετο ρεύμα» μέθοδος ψύξεως μπορεί να επεκταθεί στα νωπά κρέατα πουλερικών που δεν υποβάλλονται αμέσως σε κατάψυξη ή σε βαθεία κατάψυξη, καθώς και για την παραγωγή και επιθεώρηση των μερικώς εκσπλαχνισμένων κρεάτων πουλερικών, χωρίς πάντως η ημερομηνία αυτή να είναι μεταγενέστερη της 31ης Μαρτίου 1984.
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
ρθρο 1
Η οδηγία 71/118/ΕΟΚ τροποποιείται ως εξής:
1. Στο άρθρο 14 παράγραφος 2, η τελευταία πρόταση του πρώτου εδαφίου αντικαθίσταται από το ακόλουθο κείμενο:
«Οι παρεκκλίσεις αυτές εφαρμόζονται μέχρι την έναρξη ισχύος κοινοτικής ρυθμίσεως για το κόστος των επιθεωρήσεων που προκύπτει από την παρούσα οδηγία και για τον καθορισμό των ιδιαίτερων συνθηκών υγιεινής υπό τις οποίες η μέθοδος που αντιστοιχεί στους οριζόμενους στο παράρτημα Ι κεφάλαιο V σημεία 28α και 28β όρους μπορεί να εφαρμοσθεί στα σφάγια που δεν υποβάλλονται αμέσως σε κατάψυξη ή σε βαθεία κατάψυξη. Δεν μπορούν να εφαρμοστούν μετά τις 31 Μαρτίου 1984.»
2. Στο άρθρο 16α σημείο α, η τρίτη περίπτωση αντικαθίσταται από το ακόλουθο κείμενο:
«- η συμπληρωματκκη προθεσμία για τη συμμόρφωση με τη διάταξη για τη σφαγή και τον εκσπλαχνισμό που προβλέπονται στο κεφάλαιο IV του παραρτήματος Ι. Η προθεσμία αυτή μπορεί να παραταθεί το αργότερο μέχρι την έναρξη ισχύος κοινοτικής ρυθμίσεως για το κόστος των επιθεωρήσεων που προκύπτει από την παρούσα οδηγία και για την παραγωγή και επιθεώρηση εν μέρει εκσπλαχνισμένων πουλερικών. Δεν μπορεί να παραταθεί μετά τις 31 Μαρτίου 1984.»
ρθρο 2
Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 15 Αυγούστου 1982. Ενημερώνουν αμέσως σχετικά την Επιτροπή.
ρθρο 3
Η παρούσα οδηγία απευθύνεται στα κράτη μέλη.
Έγινε στις Βρυξέλλες, στις 19 Ιουλίου 1982.

Labels: 0
3
17
6